PRACOVNÝ LIST

EURÓPSKA ÚNIA

Prečítaj si text:

**Európska únia (EÚ)** je integračné zoskupenie, ktoré tvorí 27 [členských štátov](https://sk.wikipedia.org/wiki/%C4%8Clenovia_Eur%C3%B3pskej_%C3%BAnie) s celkovým počtom 437 miliónov obyvateľov (približne 6 % svetovej populácie).

Prvá organizácia, [Európske spoločenstvo pre uhlie a oceľ](https://sk.wikipedia.org/wiki/Eur%C3%B3pske_spolo%C4%8Denstvo_pre_uhlie_a_oce%C4%BE), predchodkyňa dnešnej EÚ, bola založená [Parížskou zmluvou](https://sk.wikipedia.org/wiki/Zmluva_o_zalo%C5%BEen%C3%AD_Eur%C3%B3pskeho_spolo%C4%8Denstva_uhlia_a_ocele) z roku 1951. Samotná EÚ vznikla v roku [1993](https://sk.wikipedia.org/wiki/1993) na základe [Zmluvy o Európskej únii](https://sk.wikipedia.org/wiki/Zmluva_o_Eur%C3%B3pskej_%C3%BAnii), známej aj pod názvom [Maastrichtská zmluva](https://sk.wikipedia.org/wiki/Zmluva_o_Eur%C3%B3pskej_%C3%BAnii) z roku [1992](https://sk.wikipedia.org/wiki/1992).

Medzi základné princípy Európskej únie patrí prenášanie právomocí národných štátov na nadnárodné európske [inštitúcie](https://sk.wikipedia.org/wiki/Zoznam_in%C5%A1tit%C3%BAci%C3%AD_a_org%C3%A1nov_Eur%C3%B3pskej_%C3%BAnie).

Hlavným cieľom Európskej únie je Európa s výrazným hospodárskym rastom, konkurencieschopnou ekonomikou a zlepšujúcou sa kvalitou [životného prostredia](https://sk.wikipedia.org/wiki/%C5%BDivotn%C3%A9_prostredie). A predovšetkým nové ciele - spoločná zahraničná a bezpečnostná politika a spolupráca v oblasti justície a vnútra. Mnohé jej ciele už boli zrealizované – menová únia a zavedenie občianstva únie.

## Európske inštitúcie

**Rada Európskej únie**

[**Rada Európskej únie**](https://sk.wikipedia.org/wiki/Rada_Eur%C3%B3pskej_%C3%BAnie) je rozhodujúcou inštitúciou EÚ a zastupuje záujmy členských štátov na európskej úrovni. Napriek tomu, že mnohé právomoci v minulosti delegovala na [Európsku komisiu](https://sk.wikipedia.org/wiki/Eur%C3%B3pska_komisia), stále zostáva najvplyvnejším orgánom EÚ. Významné právomoci má v oblastiach 2. a 3. piliera (napr. spoločná zahraničná politika, alebo policajná spolupráca), v oblasti 1. piliera môže rozhodovať len na základe návrhu Komisie.

Rada sa skladá z ministrov vlád jednotlivých štátov, ktorí sa schádzajú podľa potreby. Najčastejšie zasadania majú ministri poľnohospodárstva (asi štrnásťkrát do roka), ministri financií (oficiálny názov *Ecofin*) a ministri zahraničných vecí (*Všeobecná rada*), ktorí sa schádzajú približne raz za mesiac. Rokovania prebiehajú v [Bruseli](https://sk.wikipedia.org/wiki/Brusel) a [Luxemburgu](https://sk.wikipedia.org/wiki/Luxemburg).

[Predsedníctvo](https://sk.wikipedia.org/wiki/Predsedn%C3%ADctvo_Rady_E%C3%9A) v Rade je rotujúce. Rade predsedá postupne každý členský štát, o poradí predsedníckych štátov rozhoduje Rada jednomyseľne.

[**Európska komisia**](https://sk.wikipedia.org/wiki/Eur%C3%B3pska_komisia) sleduje záujmy Európskej únie ako celku, komisári teda nemajú prihliadať k záujmom jednotlivých krajín. Najväčšiu právomoc má v 1. pilieri, má právo iniciovať návrhy zákonov a dohliada na dodržiavanie prijatých zmlúv. Vypracúva taktiež návrh rozpočtu EÚ a kontroluje jeho plnenie. Ďalej komisia zastupuje EÚ pri medzinárodných rokovaniach a má právo, v súlade s mandátom schváleným Radou Európskej únie, vyjednávať s tretími štátmi dohody. Má významné právomoci pri prijímaní nových členov do Únie a zaisťuje kontakty s nečlenskými štátmi EÚ. Sídlo má v [Bruseli](https://sk.wikipedia.org/wiki/Brusel).

[**Európsky parlament**](https://sk.wikipedia.org/wiki/Eur%C3%B3psky_parlament) funguje ako kontrolný a poradný orgán Európskej únie. Schvaľuje zloženie [Európskej komisie](https://sk.wikipedia.org/wiki/Eur%C3%B3pska_komisia) a má právo kontrolovať jej činnosť, podieľa sa na tvorbe zákonov, vyslovuje súhlas s medzinárodnými zmluvami a prijímaním nových členských štátov. Má taktiež značné právomoci v oblasti spoločného rozpočtu EÚ.

Európsky parlament má 751 [poslancov](https://sk.wikipedia.org/wiki/Poslanec_Eur%C3%B3pskeho_parlamentu) vrátane predsedu, ktorí sú od roku 1979 volení obyvateľmi EÚ na obdobie päť rokov. Poslanci majú teda možnosť združovať sa do poslaneckých klubov na základe politickej príslušnosti, nie sú preto rozsadení podľa národností. Sídlom EP je [Štrasburg](https://sk.wikipedia.org/wiki/%C5%A0trasburg), ale parlament pracuje taktiež v [Bruseli](https://sk.wikipedia.org/wiki/Brusel) a [Luxemburgu](https://sk.wikipedia.org/wiki/Luxemburg). Európsky parlament sa uznáša prostou väčšinou. Je jedinou nadnárodnou inštitúciou, ktorej poslanci sú volení v demokratických, priamych a všeobecných voľbách v jednotlivých členských štátoch EÚ.

[**Európska rada**](https://sk.wikipedia.org/wiki/Eur%C3%B3pska_rada) (pozor na zámenu s [Radou Európskej únie](https://sk.wikipedia.org/wiki/Rada_Eur%C3%B3pskej_%C3%BAnie), alebo [Radou Európy](https://sk.wikipedia.org/wiki/Rada_Eur%C3%B3py)) je najvyšší politický orgán EÚ a zasadá dva razy do roka. Skladá sa z hláv štátov a predsedov vlád členských štátov EÚ, svojho predsedu a predsedu [Európskej komisie](https://sk.wikipedia.org/wiki/Eur%C3%B3pska_komisia). Rozhoduje o najzávažnejších politických a ekonomických otázkach a vymedzuje smery, ktorými sa má Únia uberať.

**Ďalšie inštitúcie**

[**Súdny dvor**](https://sk.wikipedia.org/wiki/S%C3%BAdny_dvor_Eur%C3%B3pskych_spolo%C4%8Denstiev) dbá na dodržiavanie európskeho práva a je významným kontrolným orgánom EÚ. Má sídlo v [Luxemburgu](https://sk.wikipedia.org/wiki/Luxemburg).

[**Európska investičná banka**](https://sk.wikipedia.org/wiki/Eur%C3%B3pska_investi%C4%8Dn%C3%A1_banka) poskytuje verejným i súkromným subjektom dlhodobé pôžičky na kapitálové investície. Sídlo banky je v [Luxembursku](https://sk.wikipedia.org/wiki/Luxembursko), s pobočkami v [Aténach](https://sk.wikipedia.org/wiki/At%C3%A9ny), [Lisabone](https://sk.wikipedia.org/wiki/Lisabon), [Londýne](https://sk.wikipedia.org/wiki/Lond%C3%BDn), [Madride](https://sk.wikipedia.org/wiki/Madrid) a [Ríme](https://sk.wikipedia.org/wiki/R%C3%ADm).

[**Európsky investičný fond**](https://sk.wikipedia.org/wiki/Eur%C3%B3psky_investi%C4%8Dn%C3%BD_fond) pomáha s rozširovaním transeurópskych infraštruktúr a poskytuje záruky na pôžičky malým a stredným podnikom. Sídli v [Luxemburgu](https://sk.wikipedia.org/wiki/Luxemburg).

[**Európsky ombudsman**](https://sk.wikipedia.org/wiki/Eur%C3%B3psky_ombudsman) sa zaoberá sťažnosťami na činnosť orgánov a inštitúcií EÚ. Sídli v [Štrasburgu](https://sk.wikipedia.org/wiki/%C5%A0trasburg).

[**Európska centrálna banka**](https://sk.wikipedia.org/wiki/Eur%C3%B3pska_centr%C3%A1lna_banka) je kľúčovou inštitúciou pre činnosť [Európskej menovej únie](https://sk.wikipedia.org/wiki/Eur%C3%B3pska_menov%C3%A1_%C3%BAnia). Sídli vo [Frankfurte nad Mohanom](https://sk.wikipedia.org/wiki/Frankfurt_nad_Mohanom).

Významné poradné a konzultatívne orgány Európskej únie sú [**Hospodársky a sociálny výbor**](https://sk.wikipedia.org/wiki/Hospod%C3%A1rsky_a_soci%C3%A1lny_v%C3%BDbor) a [**Výbor regiónov**](https://sk.wikipedia.org/wiki/V%C3%BDbor_regi%C3%B3nov).